Diari Oficial de la Generalitat Valenciana


Sumari del DOGV 4578, del 02-09-2003 (2003/9631)

Informació pública del programa per al desenvolupament de l'actuació integrada de la unitat de Muntanyes de Xàbia 3, del Pla General d'Ordenació Urbana de Xàbia.
-----------------------------------------------------------------------------------------------------------------------------------------------------------------

### Dades del document

Número de DOGV
:   4578

Data del DOGV
:   02-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9631


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de l'actuació integrada de la unitat de Muntanyes de Xàbia 3, del Pla General d'Ordenació Urbana de Xàbia. [2003/Q9631]
  
Luis Aparicio Marban, notari del Col·legi de València, districte de Dénia, amb residència a Xàbia, dóna fe:
  
Que la mercantil Swanbridge Construction, SL, amb el codi d'identificació fiscal E30903868 i domicili social al carrer de l'Avuirda, finca A-510, Costa Nova Ambolo II, número 22, 03535 de Xàbia (Alacant), m'ha requerit per a la protocol·lització de l'alternativa tècnica, del projecte de reparcel·lació, del projecte d'urbanització acompanyat del corresponent estudi bàsic de seguretat i salut de la unitat d'execució Muntanyes de Xàbia 3, a Xàbia, d'acord amb les especificacions del programa d'actuació integrada que servix de base per a l'adjudicació, per a l'exposició pública d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I mitjançant este edicte es fa constar:
  
L'objecte i les característiques essencials de la iniciativa tècnica.
  
Programa per al desenvolupament de l'actuació integrada de la unitat d'execució Muntanyes de Xàbia 3, d'una superfície bruta de 9.119 metres quadrats, acompanyat dels corresponents projecte de reparcel·lació, projecte d'urbanització, estudi bàsic de seguretat i salut, a fi de definir les característiques bàsiques i la realització de les obres d'urbanització de la unitat esmentada.
  
La notaria on estan dipositats els documents està situada al carrer de l'Historiador Chabàs, número 1, 1r, de Xàbia (Alacant).
  
L'exemplar dipositat a l'Ajuntament de Xàbia, situat a la plaça de l'Església, número 4, s'identifica com: programa d'actuació integrada de la unitat d'execució Muntanyes de Xàbia 3.
  
L'advertiment que dins del termini de 20 dies hàbils, comptats des de la publicació d'este anunci en el Diari Oficial de la Generalitat Valenciana, qualsevol persona podrà comparéixer en la notària esmentada per a obtindre una còpia de l'acta de protocol·lització o l'exhibició d'esta.
  
La possibilitat de consultar a l'Ajuntament de Xàbia les actuacions derivades de la documentació dipositada, així com la de presentar davant d'este, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com, en el seu moment, proposicions juridicoeconòmiques per a l'execució d'estes.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Els terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això per un import no inferior a l'1% del cost previst de les obres d'urbanització.
  
L'acte d'obertura de pliques es farà en la següent data hàbil a la conclusió del termini per a presentar-les.
  
I perquè produïsca els efectes oportuns, lliure el present edicte.